A ! !S fl S i 4 fl R A. A M O A V	R A S T

5.1.2005

RIKOSSEURAAMUSVIRASTO Hallintoyksikkö
Oikeusministeriö

OII<E	,,1~`~i 1. aaly/n22/2o04
0 7. 01. 2005 ot-f

RIKOSSEURAAMUSVIRASTON KANNANOTTO TALOUS- JA HENKILÖSTÖHALLINNON TUKIPALVELUJEN KESKITTÄMISSUUNNITELMAAN

Rikosseuraamusviraston tietoon on tullut (oikeusministeriön 22.12.2004 päivätty selvitys alueellistamistoimenpiteistä oikeusministeriön hallinnonalalla), että ministeriön ja sen hallinnonalan talous- ja henkilöstöhallinnon tukipalvelutehtäviä hoitamaan perustettavan palvelukeskuksen jatkosuunnittelussa lähdetään siitä, että pääosa rikosseuraamusalan palveluista sijoitetaan Turkuun. Ratkaisua ei mainittu samana päivänä päivätyssä ja seuraavan päivänä jakelussa olleessa Palvo-hanketta koskeneessa ministeriön tiedotteessa. Asia ei myöskään ole ollut esillä niissä Palvo-hankkeen eri ryhmien kokouksissa, joissa Rikosseuraamusviraston edustajia on ollut läsnä tai loppuraporttiluonnoksesta (versio 0.9, 15.12.2004), joka oli toimitettu eräille hankkeessa mukana olleille vi-raston virkamiehille kommentoitavaksi.

Virastoon on toimitettu pyynnöstä 3.1.2005 Palvo-hankkeen loppuraportin luonnos (versio 0.99C, 30.12.2004), jotta hankkeeseen kuuluneen järjestelmätyöryhmän puheenjohtajana toiminut viraston talousjohtaja voisi luonnosta kommentoida. Tuossa luonnoksen-sa todetaan, että Turun sivutoimipisteessä tuotetaan rikosseuraamusalan operatiiviset talous- ja henkilöstöhallinnon palvelut. Mitään lausuntopyyntöä ei virastoon muutoin ole tullut tästä viraston hallinnonalan kannalta oleellisesta ja merkittävästä ja Palvo-hankkeen eri ryhmissä käsitellyistä linjauksista poikkeavasta ratkaisusta.

Rikosseuraamusvirasto korostaa sitä, että sekä rikosseuraamusalan johto että henkilöstö on suhtautunut palvelukeskuksen perustamiseen myönteisesti, ollut aktiivisesti mukana hankkeen työssä sekä ollut valmis lähtemään heti ensimmäisessä vaiheessa sen toteuttamiseen mukaan. Edellä mainitusta alueellistamismuistiosta ja hankkeen loppuraportti-luonnoksesta poiketen hankkeen työn aikana oli keskeisesti esillä yhden toimipisteen malli, joka olisi kohdellut koko oikeushallinnon henkilöstöä tasapuolisesti ja oikeuden-mukaisesti. Hankkeen ohjausryhmässä 16.12.2004 poikettiin kuitenkin projektiryhmän esityksestä ja päädyttiin esittämään oikeusministerille päätoimipisteen perustamista Hämeenlinnaan ja sivutoimipisteen perustamista Turkuun. Tässä kokouksessa sekä viraston että kriminaalipoliittisen osaston edustajat puolsivat sivutoimipisteen sijoittamista Tur-kuun, jossa rikosseuraamusalan Länsi-Suomen maksukeskuksessa on tehty erittäin hyvää työtä ja oltu valmiita ottamaan uusia haasteita vastaan. Tuossa yhteydessä ei kuitenkaan ollut esillä kenenkään toimesta se, että kaikki rikosseuraamusalan tukipalvelutehtävät voitaisiin tai haluttaisiin keskittää Turkuun.

Mikäli rikosseuraamusalan operatiiviset talous- ja henkilöstöhallinnon palvelut keskitettäisiin Turkuun, tarkoittaisi se käytännössä todennäköisesti sitä, että pääosa rikosseu‑
Käyntiosoite	Postiosoite	Puhelin	Telekopio	Sähköpostiosoite	
Albertinkatu 25
00180 HELSINKI	PL 319
00181 HELSINKI	010 36 88500	010 36 88410	kirjaamo.rise@om.fi	

raamusalan ko. tehtävien hoitoon liittyvästä asiantuntemuksesta jäisi hyödyntämättä ainakin mikäli tehtävien hoitamista ei päätettäisi järjestää pääosin etätyöjärjestelyin pitkän siirtymävaiheen aikana. Palvelukeskushankkeessa tavoiteltuja säästöjä jäisi tässä järjestelyssä toteutumatta, koska oletettava halukkuus siirtyä Turkuun on vähäisempää kuin jos rikosseuraamusalan operatiiviset palvelut hoidettaisiin Hämeenlinnassa. Erityisesti on todettava, että hankkeen aikana tuotiin esille, että kolmasosa rikosseuraamusalan laitoskannasta ja henkilöstöstä sijaitsee Hämeenlinnan työssäkäyntialueella työvoima-hallinnon käyttämän määritelmän mukaisesti, jolloin on oletettavaa että ainakin osa henkilöstöstä olisi halukas hakeutumaan Hämeenlinnaan töihin. Hämeenlinnaan kaavaillut yhteiset tehtävät ovat kuitenkin laadultaan sellaisia, että ne koskevat vain pientä osaa rikosseuraamusalan nykyisestä talous- ja henkilöstöhallinnon tukipalvelutehtäviä hoitavasta henkilöstöstä.

Hankkeen seuraavan vaiheen jatkosuunnittelu näyttää kirjeen alussa mainitussa alueellistamismuistiossa painottuvan varsin vahvasti oikeusministeriön nykyisten maksukeskusten toiminnan ja niiden nykyisen henkilöstön etujen turvaamiseen vaikka rikosseuraamusalan maksupisteissä tehdään aivan samoja tehtäviä kuin oikeusministeriön maksukeskuksissa. Pääkaupunkiseudun virkamiehet ovat tosin koko hallinnonalalla samassa asemassa alueellistamisnäkökohdan vuoksi, mutta muualla maassa sijaitsevasta hallinnonalan henkilöstöstä on muita huomattavasti vähemmälle huomiolle jätetty rikosseuraamusalan ko. tehtäviä hoitava henkilöstö, jota on pääkaupunkiseudun ja Turussa sijaitsevan Länsi-Suomen maksukeskuksen sekä Lounais-Suomen vankilan lisäksi kattavasti koko maassa paitsi vankiloiden maksupisteissä myös vankiloissa muissa tehtävissä. Kriminaalihuoltolaitoksen osalta todettakoon, että sen osalta talous- ja henkilöstöhallinnon tukipalvelutehtävät on nyt keskitetty Rikosseuraamusvirastoon Etelä-Suomen maksukeskukseen sekä yleis- ja henkilöstöhallinnon vastuualueelle.

Edellä olevan johdosta Rikosseuraamusvirasto toteaa, ettei yllä kuvattua menettelyä voi-da pitää hyväksyttävänä eikä perusteltuna saati sitten oikeushallinnon syksyllä vahvistetun henkilöstöstrategian mukaisena. Raporttiluonnos ei edellä mainitulta osin perustu hankkeessa tehtyyn työhön eikä siinä ole viraston käsityksen mukaan kohdeltu kaikkia oikeushallinnossa talous- ja henkilöstöhallinnon tukipalvelutehtävissä työskenteleviä oikeudenmukaisesti ja tasa-arvoisesti.

Rikosseuraamusvirasto edellyttää, että talous- ja henkilöstöhallinnon tukipalveluhankkeen jatkotyössä lähtökohdaksi otetaan oikeushallinnon koko henkilöstön yhdenvertainen ja tasapuolinen kohtelu myös siirtymäajan järjestelyissä (esim. siirtymäkauden pituudet ja etätyömandollisuudet).

Rikosseuraamusviraston korostaa olevansa edelleen halukas yhteistyössä oikeusministeriön kanssa jatkamaan palvelukeskushanketta.

Rikosseuraamusviraston pääjohtajan sijainen,	1 _	6fl)
Kriminaalihuoltolaitoksen ylijohtaja	Maija Kukkonen
Hallintojohtaja	Heli Herna

IB

TIEDOKSI OM/Kriminaalipoliittinen osasto OM/Projektipäällikkö Hannele Havala Rikosseuraamusviraston yksiköt Vankiloiden ja aluetoimistojen johtajat